તાજેતરમાં અટલબિહારી વાજપેયીનું નિધન થયું. તેઓ ડિમેન્શિયા સહિત અનેક બીમારીઓથી પીડિત હતા. ડિમેન્શિયા કઈ બીમારી છે? આ બીમારી વિસ્મૃતિની બીમારી છે. સ્મરણશક્તિ જતી રહેવી. અટલજીની સ્મરણશક્તિ અગાધ હતી. તેઓ પ્રવચન વાંચ્યા વગર કરી શકતા. કવિતાનું પઠન વાંચ્યા વગર કરી શકતા. પરંતુ છેલ્લે તેમને વિસ્મૃતિની બીમારી થઈ. આરોગ્ય નિષ્ણાતો કહે છે કે ડિમેન્શિયાના દર્દીઓ યાદશક્તિ ગુમાવી બેસે છે ત્યારે તેમના વ્યવહારમાં પણ પરિવર્તન થાય છે. તેનાથી દર્દી જ નહીં, પરંતુ પરિવારના અન્ય સભ્ય પણ પ્રભાવિત થાય છે. ભારતમાં ડિમેન્શિયા અંગે જાગૃતિ ઓછી છે. રોનાલ્ડ રેગન, માર્ગારેટ થેચર, અમિતાભ બચ્ચનનાં માતા જેવાં મહાનુભાવોને પણ ડિમેન્શિયાની તકલીફ થઈ હતી. તેનાથી બચવાના કેટલાક ઘરેલુ ઉપચાર નીચે મુજબ છે જે આરોગ્ય નિષ્ણાતોની સલાહ પર અનુસરવા જોઈએ.